ai4bharat/Pralekha huggingface dataset:
وزیراعظم کا دفتر
وزیر اعظم نے راجستھان کے پالی میں رونما ہوئے سڑک حادثے میں لاحق ہوئے جانی اتلاف پر رنج وغم کا اظہار کیا
وزیر اعظم جناب نریندر مودی نے پالی، راجستھان میں رونما ہوئے سڑک حادثے میں لاحق ہوئے جانی اتلاف پر گہرے رنج و غم کا اظہار کیا ہے۔
وزیر اعظم نے ٹوئیٹ کیا؛
’’راجستھان کے پالی میں رونما ہوا سڑک ہادثہ افسوسناک ہے۔ غم کی اس گھڑی میں ، میری ہمدردیاں سوگوار کنبوں کے ساتھ ہیں۔ میں مجروحین کی جلد از جلد صحتیابی کے لیے دعا گو ہوں:وزیر اعظم @narendramodi ‘‘
امور داخلہ کی وزارت
ایم ایچ اے نے مختلف سرگرمیوں کے لئے ایس او پیز کو سختی سے نافذ کرنے اور احتیاط اور سخت نگرانی کے لئے ریاستوں / مرکز کے زیر انتظام علاقوں کو نگرانی ، کنٹنمنٹ اور احتیاط کے متعلق رہنما خطوط جاری کئے
نئی دلّی ، 26 فروری / مرکزی وزارتِ داخلہ  نے آج نگرانی ، کنٹنمنٹ اور احتیاط کے لئے موجودہ رہنما خطوط میں توسیع کے احکامات جاری کئے ہیں ، جو 31 مارچ ، 2021 ء تک نافذ رہیں گے ۔
ایسے میں ، جب کہ کووڈ – 19 کے زیرِ علاج اور نئے مریضوں کی تعداد میں قابلِ قدر کمی آئی ہے ، نگرانی ، کنٹنمنٹ اور احتیاط جاری رکھنے کی سخت ضرورت ہے تاکہ عالمی وباء پر پوری طرح قابو پایا جا سکے ۔
ریاستوں / مرکز کے زیرِ انتظام علاقوں کو مشورہ دیا گیا ہے کہ وہ ہدف شدہ آبادی کی ٹیکہ کاری میں تیزی لائیں ۔
اسی مناسبت سے کنٹنمنٹ زون کی احتیاط کے ساتھ نشاندہی جاری رہے گی ، کنٹنمنٹ زون میں گھیرا بندی سے متعلق اقدامات پر سختی سے عمل در آمد کیا جائے گا ، کووڈ سے متعلق طور طریقوں کو فروغ دیا جائے گا اور سختی سے نافذ کیا جائے گا اور اجازت شدہ مختلف سرگرمیوں کے بارے میں مقررہ معیاری عملی ضابطوں  پر سختی سے عمل درآمد کیا جائے گا ۔
اس لئے ، رہنما خطوط / ایس او پیز پر سختی سے عمل درآمد کے ساتھ نگرانی اور کنٹنمنٹ کے طریقۂ کار پر عمل کیا جائے گا ، جیسا کہ 27 جنوری ، 2021 ء کو جاری رہنما خطوط میں دیا گیا ہے ۔ ان رہنما خطوط پر ریاستوں اور مرکز کے زیر انتظام علاقوں کو سختی سے نافذ کرنے کی ضرورت ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 1970
(
خواتین اور بچوں کی ترقیات کی وزارت
راشٹریہ پوشن ماہ کے تحت مختلف النوع قبائلی اور مقامی نیز دیسی کھانوں کو بھرپور طریقہ سے نمایاں کیا گیا ہے
راشٹریہ پوشن ماہ کے تحت مختلف النوع قبائلی اور مقامی نیز دیسی کھانوں کو بھرپور طریقہ سے نمایاں کیا گیا ہے۔ قبائلی غذائیت مقامی اور جنگلاتی پیداوار کا امتزاج رہا ہے اور یہ خوراک میں پروٹین، وٹامن اور معدنیاتی مقدار کا مالامال ذریعہ ہے۔
وزارت خزانہ
برآمدات کی فروغ کی خاطر نمائش کیلئے بھارت سے باہر لے جائے گئے سامان کے بارے میں وضاحت
نئی دہلی،22؍جولائی،بھارت سے بہت سی اشیاء برآمدات کی فروغ کی خاطر اس کا ارسال کردہ سامان نمائش کے لئے باہر لے جائے جاتے ہیں۔ ان اشیاء کو صرف اسی صورت میں فروخت کیا جاتا ہے جب کہ اس کی اجازت بیرون ملک امکانی صارفین کے ذریعے کی جاتی ہے۔ غیر فروخت شدہ سامان واپس بھارت لایا جاتا ہے۔ یہ طریقہ کار جواہرات اور زیورات کی صنعت سمیت مختلف شعبوں میں رائج ہے۔ ان اشیاء کے برآمد کاروں، ایسی اشیاء باہر لے جاتے وقت اور ان اشیاء کی فروخت نہ ہونے پر بھارت واپس لاتے وقت جی ایس ٹی کے تحت اپنائے جانے والے طریقہ کار کے بارے میں وضاحت نہ ہونے کی وجہ سے کافی مشکلات کا سامنا کرنا پڑتا ہے۔ جن مسائل کا نوٹس لیتے ہوئے اور بر آمد کاروں کی مدد کی خاطر بالواسطہ ٹیکسوں اور کسٹم کے مرکزی بورڈ  نے اب اس سلسلے میں 18 جولائی 2019 کو سرکلر نمبر : 108/27/2019-جی ایس ٹی کے ذریعے جامع وضاحت کی گئی ہے۔
 نمائش کے لئے کنسائنمنٹ کی بنیاد پر بھارت سے باہر اشیاء لے جانے کا عمل جی ایس ٹی کے تحت سپلائی کے زمرے میں نہیں آتا کیونکہ اس کے لئے سامان لے جاتے وقت کوئی توثیق نہیں ہوتی۔
 ان اشیاء کی بھارت سے باہر نقل وحمل سی جی ایس ٹی ضابطوں کے ضابطہ نمبر -55 کی شرائط کے مطابق جاری کردہ ڈیلیوری چالان کے ساتھ ہونا چاہئے۔
 چونکہ اس طرح کی اشیاء بھارت کے باہر سپلائی کےلئے نہیں ہیں، اس لئے اس بات کا بھی خیال رہتا ہے کہ یہ بلا قیمت کی سپلائی نہیں ہے، اس لئے ان کو باہر لے جانے کے لئے آئی جی ایس ٹی ایکٹ کی دفعہ – 16 کے تحت ایک حلف نامہ یا ایل یو ٹی بنانا ضروری ہے۔
 اس طرح بھارت سے باہر لے جائی جانے والی اشیاء کو باہر جانے کی تاریخ سے 6 ماہ کے اندر واپس لایا جانا چاہئے یا پھر فروخت کیا جانا چاہئے۔
 اگر یہ اشیاء 6 ماہ کی مدت کے اندر واپس نہیں لائی جاتی اور نہ ہی فروخت کی جاتی ہے تو سمجھا جائے گا کہ یہ سپلائی کی گئی ہیں۔ اس صورت میں اشیاء بھیجنے والے کو سامان لے جانے کی تاریخ سے 6 ماہ گزرنے کے بعد اس سامان کی ٹیکس کی انوائس جاری کرنی چاہئے۔ ایسی سپلائی کی صورت میں ریفنڈ سمیت زیروں ریٹنگ کے فوائد دستیاب نہیں ہوں گے۔
 اگر مذکورہ اشیاء مکمل طور پر یا جزوی طور پر 6 ماہ کے اندر بیرون ملک میں فروخت کی جاتی ہیں تو فروخت شدہ اشیاء کو سپلائی کے طور پر سمجھا جائے گا۔ اس صورت میں اشیاء بھیجنے والے کو اشیاء کی اس مقدار کے لئے ٹیکس انوائس جاری کرنی ہوگی جو کہ فروخت کی گئی ہیں۔ یہ سپلائی انوائس جاری کرنے کے وقت زیرو ریٹڈ سپلائی سمجھی جائے گی۔ البتہ اس طرح کی سپلائی پر ریفنڈ غیر استعمال شدہ آئی ٹی سی کے طور پر دستیاب ہوگا اور یہ آئی جی ایس ٹی کا ریفنڈ نہیں ہوگا۔
 جو اشیاء مقررہ 6 ماہ کی مدت میں بھارت واپس لائی جائیں گی ، ان کے لئے کوئی ٹیکس انوائس جاری کرنے کی ضرورت نہیں ہے۔
مذکورہ بالا نکات معلومات کے لئے پیش کئے گئے ہیں اور ان کے لئے سادہ زبان استعمال کی گئی ہے تاکہ سبھی فریقوں کے لئے آسانی ہو۔ اس سلسلے میں جاری کردہ سرکلر نمبر: 108/27/2019بتاریخ 18 جولائی 2019 سے استفادہ حاصل کیا جاسکتا ہے۔
۔۔۔۔۔۔۔۔۔۔۔۔۔۔۔
U-3301
(Visitor Counter : 60
وزارت خزانہ
مالی برس 21-2020 کیلئے مئی 2020 کے مہینے تک حکومت ہند کے اکاؤنٹس کا ماہانہ جائزہ
نئی دہلی:30جون، 2020:
حکومت ہند کے ماہانہ کھاتے کی ماہ مئی 2020 تک کی روداد تیار کرکے رپورٹوں کی شکل میں شائع کردی گئی ہے۔ اس کی خاص خاص باتیں اس طرح ہیں:
حکومت ہند نے ماہ مئی 2020 تک کی رقم کی شکل میں 45498 کروڑ روپئے حصول یابی کی ہے جو 33850 کروڑ روپئے ٹیکس مالیہ ، 10817 کروڑ روپئےغیر ٹیکس مالیہ اور 831 کروڑ روپئے کا غیرقرض جاتی پونجی حصولیابیوں پر مشتمل ہے۔ غیرقرض جاتی حصولیابیوں میں قرض کی شکل میں وصول کی جانے والی رقم  ہے۔ 92077 کروڑ روپئے کی رقم ریاستی حکومتوں کو حکومت ہند کی جانب سے ریاستی ٹیکس کی شکل میں منتقل کی گئی ہے یعنی اسی مدت کے دوران ماہ مئی تک یہ رقم منتقلی کی گئی ہے جو گزشتہ برس کے مقابلے میں 7010 کروڑ روپئے کم ہے۔
حکومت ہند نے مجموعی طور پر 511841 کروڑ روپئے کی رقم بطور اخراجات صرف کی ہے۔ اس میں سے 456635 کروڑ روپئے مالیہ کھاتے کے ہیں اور 55206 کروڑ روپئے پونجی کھاتے سے متعلق ہیں، مجموعی مالیہ اخراجات 78265 کروڑ روپئے کے بقدر ہیں اور یہ سود کی ادائیگی اور 67469 کروڑ روپئے اہم سبسیڈیوں کی ادائیگی میں صرف ہوئے ہیں۔
-----------------------
م ن۔م ع۔ ع ن
U NO: 3616
(Visitor Counter : 116
کابینہ
مرکزی کابینہ نے زراعت کے شعبے اور متعلقہ سیکٹروں میں تعاون کے لئے ہندوستان اور لبنان کے درمیان مفاہمت نامے کو منظوری دی
نئیدہلی09 اکتوبر ۔وزیر اعظم جناب نریندر مودی کی سربراہی میں مرکزی کابینہ نے ہندوستان اور لبنان کے درمیان زراعت اور متعلقہ شعبوں میں تعاون کے لئے ایک مفاہمت نامے کو منظوری دے دی ہے ۔
زراعت کے شعبے میں دو طرفہ تعاون سے دونوں ملکوں کو فائدہ پہنچے گا ۔ یہ مفاہمت نامہ دونوں ملکوں میں زراعت کے بہترین طریق کار کو سمجھنے میں مددگار ثابت ہوگا اور اس سے کھیتوں میں بہترین پیداوار میں مدد ملے گی ۔ساتھ ہی ساتھ عالمی مارکیٹ میں بہتر پیداوار کو بڑھایا جاسکے گا۔
مفاہمت نامے سے زرعی پیداوار کو بڑھانے میں مدد ملے گی اور بہترین طریق کار تک رسائی حاصل کرکے پیداوار کے علاوہ عالمی مارکیٹ تک رسائی حاصل ہوسکے گی۔یہ مفاہمت نامہ پیداوار بڑھانے کے لئے اختراعی تکنیک کی راہ ہموار کرے گا اور جس کے نتیجے میں خوراک کی سلامتی کو مستحکم کیا جاسکے گا۔
۰۰۰۰۰۰۰۰۰۰۰۰۰۰۰۰۰۰۰۰۰
U-5250
(Visitor Counter : 65
صحت اور خاندانی بہبود کی وزارت
مرکزی وزیر صحت نے 50 نرسوں کوان کے خاندانوں کے ساتھ خصوصی مہمانوں کی حیثیت دیتے ہوئے قوم کے لئے ان کے تعاون کو خراج تحسین پیش کیا
ان کی کوششوں نے عالمی سطح پر ہندوستان کی طرف سے حاصل کردہ عالمی شناخت، اعتماد اور تعریف کی بنیاد رکھی: ڈاکٹر منڈاویہ
قوم کے لوگوں کی طرف سے ان کی عظمت کے اعتراف میں تالیاں بجانے اور پھولوں کی بارش نے ہمارے جذبے اور حوصلے کو بلند کیا:نرسنگ آفیسرز
مرکزی وزیر صحت ڈاکٹر منسکھ منڈاویہ نے 50 نرسوں کو ان کے خاندان کے افراد کے ساتھ ان کے اعزاز میں آج اپنی رہائش گاہ پر مدعو کیا، جنہیں نئی دہلی میں لال قلعہ کی فصیل سے یوم آزادی کی تقریبات کا مشاہدہ کرنے اور اس میں شرکت کے لیے خصوصی مہمانوں کے طور پر مدعو کیا گیا تھا۔یہ خصوصی مہمان سرپنچوں، اساتذہ، کسانوں اور ماہی گیروں سے لے کر زندگی کے مختلف شعبوں سے تعلق رکھنے والے 1800 خصوصی مہمانوں کا حصہ تھے۔
مرکزی وزیر صحت نے ملک کی قسمت بدلنے کے لیے ان کے شاندار اور انتھک بہترین کام کے لیے نرسوں کی تعریف کی۔ انہوں نے کہا کہ بہت سے محرک عوامل ہیں جو محنت کرنے اور ملک کی حمایت کے لیے ہمارے اخلاق کو بڑھانے کے سلسلے میں اہم کردارادا کرتے ہیں۔ نرسنگ کے پیشے اور طبی برادری کی غیر معمولی شراکت پر روشنی ڈالتے ہوئے، ڈاکٹر منڈاویہ نے اس بات پر زور دیا کہ ‘‘ان کی کوششوں نے دنیا بھر میں ہندوستان کو حاصل ہونے والی عالمی شناخت، اعتماد اور تعریف کی بنیاد رکھی۔’’ مرکزی وزیر صحت نے نرسوں کی لگن کی تعریف کی اور کہا کہ وبائی بیماری کے دوران ان کی طرف سے انجام دی جانے والی خدمات کو ہمیشہ یاد رکھا جائے گا۔ یہ ہماری ثقافت ہے جس نے ہمیں لوگوں کی خدمت کرنا سکھایا۔ صحت کی دیکھ بھال کوئی تجارت نہیں بلکہ ایک خدمت ہے جو ہماری ثقافت میں شامل ہے۔ انہوں نے مزید کہا کہ ‘‘دنیا ہمارے صحت کے بنیادی ڈھانچے کے بارے میں شکوک و شبہات کا شکار تھی لیکن جب کووڈ-19 ختم ہوا تو میں نے ڈیووس میں ورلڈ اکنامک فورم کا دورہ کیا جہاں بل گیٹس نے ہندوستان کوکووڈ-19 پر فتح پانےپر مبارکباد دی۔’’
عالمی وبا کے غلبے کے وقت سے حاصل کئے گئے تجربات کا اشتراک کرتے ہوئے، نرسوں نے کہا کہ وبائی بیماری ہم سب کے لیے خاص طور پر طبی برادری کے لیے ایک مشکل وقت تھا۔ اس عرصے کے دوران ہمیں احساس ہوا کہ سرحد پر اس کی حفاظت کے لیے کام کرنا کتنا مشکل ہے۔ ابتدائی طور پر، ہم خوفزدہ تھے لیکن جب پی پی ای کٹس فراہم کی گئیں اور ہم نے کووڈ پروٹوکول پر عمل کرنا شروع کیا تو ہم نے راحت کی سانس لی۔ ہم نے اپنے گھروں میں پی پی ای کٹس رکھی اور اپنی سوسائٹی سے بہت سے لوگوں کو اسپتال لےجاکر ان کی جان بچائی۔
نرسنگ افسران نے وزیر اعظم نریندر مودی کا شکریہ ادا کیا کہ انہوں نے قوم کی رہنمائی اور قوم کے لوگوں کی طرف سے تالیاں بجاکرانہیں اعزاز بخشنے اور پھولوں کی بارش کی ترغیب دی جو ہم سب کے لئے ایک ایسا شفقت بھرا اور حوصلہ افزا اشارہ تھا جس نے ہمارے جذبے اور حوصلے کو بلند کیا۔
مرکزی صحت سکریٹری جناب سدھانش پنت نے نرسوں کی برادری کو یوم آزادی کی مبارکباد دی۔ انہوں نے یہ بھی بتایا کہ پہلی بار یوم آزادی کے لیے 50 نرسنگ افسران کو مدعو کیا گیا ہے۔ انہوں نے مزید کہا کہ وبائی مرض کے دوران آپ کا تعاون انمول ہے۔
اس موقع پرصحت اور خاندانی بہبود کی وزارت کے ایڈیشنل سکریٹری وی ہکالی زمومی اور دیگر عہدیدار موجود تھے۔
سٹرک ٹرانسپورٹ اور شاہراہوں کی وزارت
جموں و کشمیر میں 82 کروڑ روپے کی تخمینہ لاگت سے 395 میٹر  ماروگ سرنگ کے ساتھ 250 میٹر ڈبل ڈیکر پل  کی تعمیر کامیابی کے ساتھ مکمل ہو چکی ہے: جناب نتن گڈکری
سڑک ٹرانسپورٹ اور شاہراہوں کے مرکزی وزیر جناب نتن گڈکری نے ایک مراسلہ میں کہا کہ جموں و کشمیر میں 395 میٹر  ماروج ٹنل کے ساتھ 250 میٹر ڈبل ڈیکر پل  کی تعمیر82 کروڑ روپے کی تخمینہ لاگت سے کامیابی کے ساتھ مکمل ہو چکا ہے۔
جناب گڈکری نے کہا کہ یہ انفراسٹرکچر این ایچ-44 کے رامبن سے بانہال سیکشن تک واقع ہے۔ بڑے پروجیکٹ کے حصے کے طور پر، یہ 645 میٹر کا سیکشن ، نہ صرف سفر کی دوری کو 200 میٹر تک کم کرے گا، کھڑی ڈھلان کو کم کیا جائے گا، بلکہ معروف سیتا رام پاسی سلائیڈ ایریا کے لیے متبادل راستہ کی سہولت بھی فراہم کرے گا۔ انہوں نے کہا کہ اس کے علاوہ یہ پرخطر مارگو ایریا کی ڈھلانوں کو درکنار کرتے ہوئے گاڑیوں کے ہموار بہاؤ میں سہولت فراہم کرتا ہے۔
وزیر موصوف نے کہا کہ عزت مآب وزیر اعظم جناب نریندر مودی کی دور اندیش قیادت میں ہم جموں و کشمیر کو غیر معمولی ہائی وے انفراسٹرکچر فراہم کرنے کے اپنے عزم کو ثابت قدمی سے برقرار رکھتے ہیں۔ انہوں نے کہا کہ یہ تبدیلی آمیز ترقی نہ صرف خطے کی اقتصادی ترقی میں معاون ہے بلکہ ایک اہم سیاحتی مقام کے طور پر اس کی کشش کو بھی بڑھاتی ہے۔
۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10528
(Visitor Counter : 20
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 211.39 کروڑ  ٹیکے لگائے جاچکے ہیں
پچھلے 24 گھنٹے میں 25,86,805 ٹیکے لگائے گئے
سردست بھارت میں 87,311 مریض زیر علاج ہیں
زیر علاج مریضوں کی شرح فی الحال 0.20 فیصد ہے
شفایابی کی شرح فی الحال98.62 فیصد ہے
گذشتہ 24 گھنٹوں کے دوران 12,875 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد بڑھ کر 4,37,83,788 ہوگئی ہے
گزشتہ 24 گھنٹے میں 9,520 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 88.47 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,81,205 ٹیسٹ کئے گئے
شماریات اور پروگرام کے نفاذ کی وزارت
کابینہ نے کووڈ – 19 کی روک تھام کے لئے ایم پی ایل اے ڈی ایس کو دو سال تک غیر فعال بنانے کو منظوری دی
نئی دہلی،6؍اپریل، وزیراعظم جناب نریندر مودی کی صدارت میں منعقدہ مرکزی کابینہ نے کووڈ - 19 کی وبا کے پھیلاؤ کو روکنے کی حکومت کی کوششوں کے حصے کے طور پر رکن پارلیمنٹ مقامی ایریا ترقیاتی اسکیم  کو دو سال  تک فعال نہ بنانے کے فیصلے کو منظوری دے دی ہے۔ مذکورہ بالا اسکیم کے تحت فنڈ کو ملک میں کووڈ – 19 سے درپیش چیلنجوں کے مقابلے اور منفی اثرات کی روک تھام کی حکومت کی کوششوں کو مستحکم کرنے کے لئے استعمال میں لا یا جائے گا۔
۔۔۔۔۔۔۔۔۔۔۔۔۔۔۔۔۔۔
U-1519
(Visitor Counter : 106
ریلوے کی وزارت
بھارتی ریلوے نے 25مئی 2020ملک بھر میں 3060 شرمک اسپیشل ریل گاڑیاں چلائیں اور 40 لاکھ سے زائد مسافروں کوشرمک اسپیشل ریل گاڑیوں کے ذریعے 25 دنوں کے اندر ان کی آبائی ریاستوں تک پہنچایا۔
23-24مئی 2020 کو ریلوے نیٹ ورک کے تحت جو بھیڑ بھاڑ تھی، وہ اب ختم ہوگئی
یہ بھیڑبھاڑ بہار اور اترپردیش جانے والے راستوں پر دوتہائی سے زائد ریل ٹریفک یکجا ہونے اور صحتی نظم وضبط اور قوائد و ضوابط کی وجہ سے ٹرمنلوں کے دیر سے خالی ہونے کی وجہ سے پیدا ہوئی تھی۔ یہ تمام قوائد وضوابط ریاستی حکومتوں کے ذریعے مکمل کیے جانے تھے
معاملے کو ریاستی حکومتوں کے ساتھ سرگرمی سے گفت وشنید کے بعد حل کرلیا گیا اور سفر کے لیے دیگر مفید راستے اپنائے گئے
شرمک خصوصی ریل گاڑیوں کے علاوہ ریلوے نئی دلی کو مختلف مقامات سے جوڑنے کے لیے 15 جوڑی خصوصی ریل گاڑیاں چلارہی ہے،12
مئی کو مزید 200نظام الاوقات والی گاڑیاں شروع کرنے کا منصوبہ ہے، جن کا آغاز یکم جون سے ہوسکتا ہے۔
مہاجر مزدوروں، زائرین، سیاحوں ، طلبا اور مختلف مقامات پر پھنسے ہوئے دیگر افراد کو ان کی منزل مقصود تک پہنچانے کے سلسلے میں وزارت داخلہ کی جانب سے جاری کئے گئے احکامات کے بعد بھارتی ریلوے نے یکم مئی 2020 سے شرمک اسپیشل خصوصی ریل گاڑیاں چلانے کا فیصلہ کیا تھا۔
25مئی 2020 کو مجموعی طور پر 3060 شرمک خصوصی ریل گاڑیوں کو ملک کی مختلف مقامات سے چلایا گیا ہے۔40 لاکھ سے زائد مسافر ان خصوصی ریل گاڑیوں کے ذریعے اپنی منزل مقصود تک پہنچ چکے ہیں۔
3060خصوصی شرمک ریل گاڑیوں میں سے 2608 ریل گاڑیاں منسوخ ہوچکی ہیں، 453 ریل گاڑیاں چل رہی ہیں۔ 20 مئی 2020 تک 237 شرمک خصوصی ریل گاڑیاں چل رہی تھیں، جن کے ذریعے 3.1 لاکھ مسافروں کی نقل وحمل عمل میں آئیْ۔
3060 ریل گاڑیاں مختلف ریاستوں، مثلا پانچ سرکردہ ریاستوں/مرکز کے زیر انتظام علاقوں سے چلائی گئیں اور بیشتر ریل گاڑیاں گجرات، مہاراشٹر ، پنجاب ، اترپردیش  اور دلی  سے چلائی گئیں۔
اس میں سے ملک بھر میں شرمک خصوصی ریل گاڑیاں مختلف ریاستوں میں موقوف ہوگئی ہیں، وہ بیشتر ریل گاڑیاں جو موقوف ہوئی ہیں، ان میں اترپردیش ، بہار، جھارکھنڈ ، مدھیہ پردیش اور اوڈیشہ  شامل ہیں۔
جن ریل گاڑیوں کے راستوں پر بھیڑ بھاڑ زیادہ تھی، یعنی 23-24 مئی 2020 میں، جو بھیڑ دیکھی گئی تھی، وہ بھیڑ اب ختم ہوچکی ہے۔ یہ بھیڑ بھاڑ ا س لیے رونما ہوئی تھی کہ بہار اور اترپردیش کے راستوں میں دو تہائی سے زیادہ ریل ٹریفک جمع ہوگیا تھا اور ریاستی حکام کو جن قوائد وضوابط پر عمل کرنا تھا، وہ صحت سے متعلق تھے اور انہیں کی وجہ سے ٹرمنلوں پر تاخیر سے کلیئرنس ممکن ہوسکی۔ اب اس مسئلے کو ریاستی حکومتوں کے ساتھ گفت وشنید کے ذریعے حل کرلیا گیا ہے اور سفر کے لیے دیگر مفید راستے تلاش کرلیے گئے ہیں۔
شرمک خصوصی ریل گاڑیوں کے علاوہ ریلوے کی وزارت نئی دلی کو منسلک کرنے والی 15 جوڑی ریل گاڑیاں چلارہی ہے اور یکم جون کو 200 مزید نظام الاوقات والی گاڑیاں شروع کرنے کا منصوبہ رکھتی ہے۔
۔۔۔۔۔۔۔۔۔۔۔۔
م ن ۔ ت ع۔
U-2798
(
وزارت خزانہ
جی ایس ٹی کے چار سال پورے ہونے کے موقعے پر سی بی آئی سی ان ٹیکس دہندگان کی عزت افزائی کرے گی جنہوں نے جی ایس ٹی کو کامیاب بنانے میں تعاون دیا ہے
سی بی آئی سی ٹیکس دہندگان کے تعاون کی عزت افزائی کے لیے ستائشی سرٹیفکیٹ جاری کرے گی
حکومت نے ٹیکس دہندگان کی سروسز میں لگاتار بہتری لانے کے اپنے عزم کو دوہرایا
نئی دہلی،30 جون، 2021/ جی ایس ٹی ٹیکس نظام میں ایک تاریخی اصلاح ہے جو یکم جولائی ، 2017 کو شروع کی گئی تھی۔ کچھ برسوں میں ٹیکس کی شرحوں میں کمی ، ٹیکس ادائیگی کے نظام میں آسانی کی گئی ہے اور فروغ پاتی ہوئی معیشت سے ٹیکس دہندگان کی تعداد میں خاطر خواہ اضافہ ہوا ہے۔ جی ایس ٹی محصولات میں لگاتار اضافہ ہوا ہے اور یہ لگاتار 8 مہینے تک 1 لاکھ کروڑ روپے سےزیادہ مالیت کے رہے۔ جی ایس ٹی کے چار سال پورے ہونے کے موقعے پر ان ٹیکس دہندگان کی عزت افزائی کا فیصلہ کیا گیا ہے جو جی ایس ٹی کی کامیابی میں حصہ رہے ہیں۔
راست ٹیکسوں کے مرکزی بورڈ اور کسٹمز کی طرف سے اعداد و شمار کے تجزیوں کا کام شروع کیا گیا ہے تاکہ اُن ٹیکس دہندگان کی عزت افزائی کی جائے جنہوں نے وقت پر ریٹرن داخل کر کے نقد شکل میں جی ایس ٹی کی ادائیگی میں خاطر خواہ تعاون دیا ہے۔ نتیجے کے طور پر 54439  ٹیکس دہندگان کی شناخت کی گئی ہے۔ 88 فیصد سے زیادہ ٹیکس دہندگان بہت چھوٹے ، چھوٹے  اور اوسط درجے کے  صنعت کار اُن شعبوں کی نمائندگی کر رہے ہیں جو سبھی ریاستوں اور مرکز کے زیر انتظام علاقوں میں اشیاء اور خدمات کی سپلائی میں سرگرم ہیں ، جیساکہ مندرجہ ذیل فہرست میں دیا گیا ہے:
|
|
ریاست / مرکز کے زیر انتظام علاقے
|
|
جی ایس ٹی این کی تعداد
|
|
مہاراشٹر
|
|
15131
|
|
کرناٹک
|
|
7254
|
|
تمل ناڈو
|
|
5589
|
|
ہریانہ
|
|
3459
|
|
مغربی بنگال
|
|
2977
|
|
تلنگانہ
|
|
2863
|
|
راجستھان
|
|
2527
|
|
اتر پردیش
|
|
2179
|
|
گجرات
|
|
2162
|
|
پنجاب
|
|
1709
|
|
مدھیہ پردیش
|
|
1694
|
|
کیرل
|
|
1385
|
|
دہلی
|
|
1163
|
|
اترا کھنڈ
|
|
895
|
|
آسام
|
|
583
|
|
بہار
|
|
551
|
|
آندھر پردیش
|
|
516
|
|
گوا
|
|
436
|
|
چنڈی گڑھ
|
|
361
|
|
چھتیس گڑھ
|
|
192
|
|
دادر نگر حویلی
|
|
181
|
|
اڈیشہ
|
|
128
|
|
تریپورہ
|
|
104
|
|
جھارکھنڈ
|
|
96
|
|
میگھالیہ
|
|
88
|
|
ہماچل پردیش
|
|
60
|
|
پونڈی چیری
|
|
47
|
|
سکم
|
|
44
|
|
جموں و کشمیر
|
|
32
|
|
میزورم
|
|
24
|
|
اروناچل پردیش
|
|
2
|
|
ناگالینڈ
|
|
2
|
|
انڈمان و نکوبار جزائر
|
|
2
|
|
منی پور
|
|
1
|
|
لکشدویپ جزائر
|
|
1
|
|
لداخ
|
|
1
|
|
کل میزان
|
|
54,439
اس بات کا اعتراف وسیع طور پر کیا جاتا ہے کہ ملک ،لاکھوں ایماندار ٹیکس دہندگان کی طرف سے ٹیکس ادائیگی کے ذریعے موصولہ محصولات میں سے مختلف سماجی شعبوں اور بہبود کی اسکیموں اور بنیادی ڈھانچے کی ترقی کی جانب اپنی ذمہ داریاں پوری کر رہا ہے، یہ قدم جی ایس ٹی ٹیکس دہندگان سے اُن کے تعاون کے بارے میں براہ راست بات چیت کی حکومت کی پہلی کوشش ہے۔ اعتراف کے طور پر بالواسطہ ٹیکسز اور کسٹمز کا مرکزی بورڈ ان ٹیکس دہندگان کو ستائش کے سرٹیفیکیٹ جاری کرے گا۔ اشیاء اور خدمات کا ٹیکس نیٹ ورک  یہ ستائشی سرٹیفکیٹ پر ٹیکس دہندگان کو انفرادی طور پر ای – میل کے ذریعے ارسال کرے گا۔ ٹیکس دہندگان ان سرٹیفکیٹس کا پرنٹ نکال سکیں گے اور انہیں آویزاں کر سکیں گے۔
حکومت ٹیکس دہندگان سے متعلق خدمات میں لگاتار بہتری لانے کا عزم کیے ہوئے ہے اور سبھی ٹیکس دہندگان سے ان کے رضاکارانہ عمل درآمد اور ایک مضبوط اور مزاحم بھارت کے لیے قومی ترقی میں تعاون دینے کی درخواست کرتی ہے۔
۔۔
م ن ۔ اس۔ ت ح ۔
30.06.2021
U –6068
(Visitor Counter : 166
وزارت دفاع
چیف آف آرمی اسٹاف جنرل ایم ایم نروانے فوج کی خدمت سے سبکدوش
چار دہائیوں کی اپنی شاندار اور قابل قدر فوج کی خدمات کے بعد جنرل ایم ایم نروانے، پی وی ایس ایم، اے وی ایس ایم، ایس ایم، وی ایس ایم، اے ڈی سی سبکدوش ہوئے ہیں۔ ان کی مدت کار کو کووڈ۔ 19 وبا کے دوران ہندوستانی فوج کے اہلکاروں کی صحت کو یقینی بنانے، مشرقی لداخ میں شمالی مخالف کو پُرعزم جواب دینے اور مستقبل کی جنگیں لڑنے کے لیے منفرد اور جدید ٹیکنالوجیز اختیار کرنے کے علاوہ آتم نربھر تا کو پُرعزم طریقے سے فروغ دینے کے لیے یاد کیا جائے گا۔
جنرل نروانے نے بھارت کے شراکت دار ممالک کے ساتھ اچھے تعلقات کو فروغ دینے اور بھارت کی جامع قومی طاقت میں اضافے کےلئے فوجی سفارت کاری کو تحریک دی ہے۔ ان کی مدت کار کے دوران نئی دہلی میں آرمی ہیڈکوارٹر کی تنظیم نو کا کام بھی مکمل ہوا، جس کے نتیجے میں پہلے سے کافی کم ارکان پر مشتمل اور متحد فیصلہ ساز مجلس وجود میں آئی۔ وہ تھیٹرائزیشن کے پرجوش حامی تھے اور تینوں افواج کے درمیان تال میل پیدا کرنے میں درپیش چیلنجوں سے واقف تھے۔ جنرل نروانے کو فوجیوں کی بھلائی ککی فکر تھی۔ انہوں نے جموں و کشمیر، مشرقی لداخ اور شمال مشرق میں متعدد بار آگے کے علاقوں کا دورہ کیا اور اپریل 2020 کے بعد مشرقی لداخ میں نئے شامل ہونے والے فوجیوں کے لیے رہائش اور رہائش گاہوں کی تیزی سے تعمیر کے معاملات کی سرگرمی سے پیروی کی۔
نیشنل ڈیفنس اکیڈمی اور انڈین ملٹری اکیڈمی کے سابق طالب علم کے طور پر انہوں نے جون 1980 میں سکھ لائٹ انفنٹری رجمنٹ میں کمیشن حاصل کیا۔ وہ ڈیفنس سروسز اسٹاف کالج، ویلنگٹن اور ہائیر کمانڈ کورس، مؤ کے سابق طالب علم ہیں۔ جنرل آفیسر کے پاس ڈیفنس اسٹڈیز میں ماسٹرز کی ڈگری، ڈیفنس اینڈ مینجمنٹ اسٹڈیز میں ایم فل کی ڈگری ہے، اور فی الحال وہ ڈاکٹریٹ کر رہے ہیں۔
انہوں نے جنرل آفیسر کمانڈنگ دہلی ایریا کی حیثیت سے 2017 میں یوم جمہوریہ پریڈ کی کمانڈ کی۔ شملہ میں آرمی ٹریننگ کمانڈ اور کولکتہ میں ایسٹرن کمان کی کامیابی کے ساتھ کمانڈ کرنے کے بعد، انہوں نے 31 دسمبر 2019 کو چیف آف چیف کا عہدہ سنبھالنے سے پہلے وائس چیف آف آرمی اسٹاف کا عہدہ سنبھالا۔
چار دہائیوں پر محیط ایک شاندار فوجی کیریئر میں، انہیں شمال مشرقی اور جموں و کشمیر دونوں جگہوں پر امن اور میدان میں کلیدی کمانڈ اور عملے کی تقرریوں کا اعزاز حاصل رہا۔ وہ سری لنکا میں انڈین پیس کیپنگ فورس کا بھی حصہ رہے۔ انہوں نے ایک راشٹریہ رائفلز بٹالین کی کمانڈ کی، ایک انفنٹری بریگیڈ کی تشکیل کی، انسپکٹر جنرل آسام رائفلز  رہے اور انہوں نے ویسٹرن تھیٹر میں اسٹرائیک کور کی کمانڈ کی۔ ان کے اسٹاف کی اسائنمنٹس میں ایک انفنٹری بریگیڈ کے بریگیڈ میجر، ینگون میانمار میں دفاعی اتاشی، آرمی وار کالج میں ہائر کمانڈ ونگ میں ڈائرکٹنگ اسٹاف کے طور پر تدریسی تقرری، اس کے علاوہ وزارت دفاع کے انٹیگریٹڈ ہیڈ کوارٹر  نئی دہلی میں دو مدت کار شامل ہیں۔
۔۔۔۔۔۔۔۔۔۔۔
ش ح۔ا گ ۔ن ا۔

U-4878
(Visitor Counter : 139
ا قتصادی امور کی کابینہ کمیٹی
کابینہ نے انڈین رینیوایبل انرجی ڈیولپمنٹ ایجنسی لمیٹڈ کو اسٹاک ایکسچینج پر ایک ابتدائی عوامی پیشکش کے ذریعے اس میں حکومت کے حصص کی جزوی فروخت اور آئی آر ای ڈی اے کے ذریعے تازہ ایکویٹی حصص کے اجراء کے ذریعے فنڈز اکٹھا کرنے کی منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی  نے حکومت کے حصص کی جزوی فروخت اور تازہ ایکویٹی حصص کے اجراء کے ذریعے، نیز ایک ابتدائی عوامی پیشکش  کے ذریعے اسٹاک ایکسچینج پر نئی اور قابل تجدید توانائی کی وزارت  کے تحت آئی آر ای ڈی اے - ایک سی پی ایس ای، کی فہرست سازی کے لیے منظوری دے دی ہے، تاکہ آئی آر ای ڈی اے کے لیے فنڈز اکٹھا کیا جاسکے۔ سرمایہ کاری اور عوامی اثاثوں کے بندوبست کا محکمہ  لسٹنگ کے عمل کو آگے بڑھائے گا۔
یہ فیصلہ جون، 2017 میں آئی آر ای ڈی اے کو آئی پی او کے ذریعے بک بلڈنگ کی بنیاد پر عوام کو 10.00 روپے کے 13.90 کروڑ کے تازہ ایکویٹی حصص جاری کرنے کی اجازت دینے کے لیے کیے گئے پہلے اقتصادی امور کی کابینہ کمیٹی کے فیصلے کی جگہ لیتا ہے۔ مارچ، 2022 میں حکومت کی طرف سے 1500 کروڑ روپے کی سرمایہ کاری کے بعد سرمایہ کے ڈھانچے میں تبدیلی کی وجہ سے فوری فیصلے کی ضرورت پڑ گئی ہے۔
ابتدائی عوامی پیشکش  ایک طرف تو حکومت کی سرمایہ کاری کی قدر کو کھولنے میں مدد کرے گی اور دوسری طرف عوام کو قومی اثاثے میں حصہ لینے اور اس سے فوائد حاصل کرنے کا موقع فراہم کرے گی۔ اس کے علاوہ یہ آئی آر ای ڈی اے کو سرکاری خزانے پر انحصار کیے بغیر ترقی کے منصوبوں کو پورا کرنے کے لیے اپنے سرمائے کی ضرورت کا ایک حصہ بڑھانے میں مدد کرے گی اور فہرست سازی کی ضروریات اور انکشافات سے پیدا ہونے والے زیادہ مارکیٹ ڈسپلن اور شفافیت کے ذریعے گورننس کو بہتر بنائے گی۔
آئی آر ای ڈی اے فی الحال حکومت ہند کی مکمل ملکیت والی منی رتنا  کمپنی ہے جسے سی پی ایس ای میں 1987 میں شامل کیا گیا۔ یہ کمپنی ہندوستان میں قابل تجدید توانائی  اور توانائی کی کارکردگی  منصوبوں کی مالی اعانت میں مصروف ہے۔ یہ ریزرو بینک آف انڈیا  کے ساتھ ایک غیر بینکنگ مالیاتی کمپنی  کے طور پر رجسٹرڈ ہے۔ آب و ہوا کی تبدیلی سے متعلق پیرس معاہدے میں قومی سطح پر طے شدہ شراکت  کے ایک حصے کے طور پر کیے گئے وعدے کے مطابق حکومت نے 2022 تک 175 گیگا واٹ نصب شدہ قابل تجدید توانائی کی صلاحیت اور 2030 تک 500 گیگا واٹ حاصل کرنے کے اہداف مقرر کیے ہیں۔ آئی آر ای ڈی اے کا ایک اہم مقصد قابل تجدید توانائی اہداف کے حصول میں کردار ادا کرنا ہے۔
آئی آر ای ڈی اے کی طرف سے قابل تجدید توانائی/توانائی کی کارکردگی کے منصوبوں کا نفاذ اور ان کے کاروبار کے منصوبے کے مطابق حکومت ہند کے قابل تجدید توانائی اہداف کے مطابق ہنر مند اور غیر ہنر مند افرادی قوت دونوں کے لیے براہ راست اور بالواسطہ روزگار کے مواقع پیدا کرنے میں مدد ملے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(